চারিদিক ময়ূরাক্ষী নদী দিয়ে ঘেরা দ্বীপের মত ছোট্ট আদিবাসী অধ্যুষিত গ্রাম নরসিংহপুর। জেলার সদর শহর সিউড়ি থেকে মাত্র ৬ কিমি দূরে হলেও এই আপাত বিচ্ছিন্নতা ও দুর্বল যোগাযোগ ব্যবস্থা এই গ্রামের মানুষদের জীবন ও জীবিকার লড়াইকে অনেকটাই পিছিয়ে দিয়েছে। আজ (১৮/০৬/২০১৭) এই নরসিংহপুরই গন্তব্য ছিল আমাদের। গ্রামের ৪২ টি পরিবারের প্রত্যেকটি সদস্যের হাতে তুলে দেওয়া হল জামাকাপড়, নতুন মশারি, শিশুদের হাতে দেওয়া হল খাতা পেন, জলের বোতল, গ্রামের ১০ জন যুবকদের হাতে দেওয়া হল ৩ টি ফুটবল ও খেলার জার্সি। স্বাস্থ্য শিবির ও ওষুধ বিতরণ করা হয়। সেই সঙ্গে সকালের জল খাবার ও দুপুরের সবাই মিলে পংক্তি ভোজনের ব্যবস্থা ছিল। উপস্থিত ছিলেন বীরভূম জেলাশাসক শ্রী পি . মোহন গান্ধী, জেলা আরক্ষাধ্যক্ষ শ্রী এন. সুধীর কুমার,অতিরিক্ত জেলাশাসক উন্নয়ন শ্রী রঞ্জন ঝাঁ, সিউড়ি সদর মহকুমা শাসক কৌশিক সিনহা, ডি.এস.পি. (ডি.এন.টি.) শ্রী আনন্দ সরকার , বিডিও মহঃবাজার শ্রী তারাশঙ্কর ঘোষ, আই. সি. মহঃবাজার শ্রী পিযুষকান্তি লায়েক ও রামকৃষ্ণ আশ্রমের প্রধান সেবক স্বামী প্রনবানন্দজি মহারাজ।